Ontbinde liggaam in tuin in PE gevindDie erg ontbinde oorskot van ŉ man wat in ŉ tuin in Bluewater Bay, Port Elizabeth, begrawe was, is Donderdag opgespoor, het die polisie gesê. Kapt. André Beetge het gesê die eienaars van die eiendom het hul tuinier versoek om ŉ blommebak wat van bakstene gebou is, uitmekaar te haal, toe hy op die oorskot afgekom het. Die eiendom was vroeër uitverhuur en die polisie vermoed dat die liggaam reeds in 2008 daar begrawe is. Die moord word ondersoek.